The Vanguard International Group — Ons Omvang
Oral En Almal
Ons opregte missie is om tafels wêreldwyd met gesonde en heerlike vars produkte te dek. Dit is ‘n vasberadenheid wat deur passie gedryf word en van plase afkomstig is wat strategies in die vrugbaarste produksiestreke op aarde geleë is. Vanguard–kantore in nege lande deel ‘n enkele fokus om presies wat ons markte wil hê, te verskaf en presies wanneer hulle dit benodig. Uitmuntende gehalte vars produkte praat ‘n universele taal.
Allerhande Vars Produkte
Vanguard verskeep elke jaar vars produkte van uitmuntende gehalte miljoene kilometer ver na duisende markte oor die wêreld heen. Die syfers bepaal egter nie hoe trots ons daarop is om die nommer een verskaffer van vars produkte te wees wat betyds en vars en op die beste moontlike manier verskaf word nie. Op enige tydstip is daar meer as 75 skepe wat ons vars produkte vervoer. Alhoewel 95% van ons besendings per vragmotor, vliegtuig en skepe gestuur word, stuur ons ook ons produkte per trein en ons het al per motorfiets en selfs te voet afgelewer.
Sê Net Wat En Waar
Vanguard se vars produkte word na baie plekke gestuur om aan baie behoeftes te voldoen. Tydige aflewering sluit verpakking in vir presies die doel wat ons vars produkte moet dien wanneer dit by die bestemming opdaag. Dit kan moontlik ‘n langer raklewe benodig, of ‘n verpakkingsmetode nodig hê wat die spesiale aandag wat vir ‘n groothandelarena nodig is, komplementeer. Die behoefte kan moontlik wees vir produkte wat gereed is vir verkoop, of verpakking vir ons voedseldienskliënte. Met die vinnige tempo waarteen e–handel groei, is ons reeds op dreef om kliëntgefokusde verpakking en handelsmerke te bied.
Meer as twee en ‘n half dekades lank ontwikkel en koester ons al langdurige verhoudings met produsente, verspreiders, kleinhandelaars en ander mense wat gesamentlik daaraan toegewyd is om die beste vars produkte op aarde na markte oor die wêreld heen te bring. Vir dié wat by ons aansluit, belowe ons goeie ondersteuning vir hul bydrae en waardes.
Ons Kon Dit Nie Beter Gestel Het Nie